# data[].attributes.headline
นางสาวฐิดายุ กลับดี ม.5/5 เลขที่41

# data[].attributes.subject
นางสาวฐิดายุ กลับดี ม.5/5 เลขที่41

# data[].attributes.body
กีตาร์ในยุคปัจจุบัน มาจากเครื่องดนตรีที่เรียกว่า cithara ของชาวโรมัน ซึ่งนำเข้าไปแพร่หลายในอาณาจักรฮิสปาเนีย หรือสเปนโบราณ ประมาณ ค.ศ. 40 จากนั้นเปลี่ยนแปลงรูปแบบจนกลายมาเป็น เครื่องดนตรีที่มี 4 สายเรียกว่า อูด (oud) นำเข้ามาโดยชาวมัวร์ในยุคที่เข้ามาครอบครองคาบสมุทรไอบีเรีย ในศตวรรษที่ 8 ส่วนในยุโรปมีเครื่องดนตรีที่เรียกว่า ลุต (lute) ของชาวสแกนดิเนเวียมี 6 สาย ในสมัย ค.ศ. 800 เป็นเครื่องดนตรีที่ได้รับความนิยมในกลุ่มชาว (ไวกิง)   เครื่องดนตรีชิ้นแรกที่มีรูปลักษณ์เหมือนกีตาร์ในปัจจุบัน เกิดในช่วงยุคปลายของสมัยกลางหรือยุคต้นสมัยฟื้นฟูศิลปวิทยา เป็นช่วงที่มีการใช้เครื่องดนตรีประเภทเครื่องสายกันทั่วโลก ในยุคนั้นกีตาร์มีทั้งแบบ 4 และ 5 สาย สำหรับกีตาร์ที่มี 6 สาย

# data[].attributes.body
กีต้าร์โปร่ง

Renaissance guitars

มีขนาดเล็กกว่ากีตาร์คลาสสิก ให้เสียงที่เบากว่ามาก ใช้สายไนล่อน แบบเดียวกับกีตาร์คลาสสิก นิยมเล่นในสมัยโบราณ ปัจจุบันไม่ค่อยได้รับความนิยม

Classical guitars

กีตาร์คลาสสิก (Classic Guitar) หรือกีตาร์สายไนล่อน นิยมเล่นเพลงบรรเลง แบบ single note (finger-picking) ดังนั้น คอกีตาร์คลาสสิก จึงมีความกว้างกว่ากีตาร์ไซด์มาตรฐาน ทั่วไป

Nylon String ชนิด Hybrid (หรือกีตาร์ลูกครึ่งระหว่าง กีตาร์คลาสสิกสายไนล่อน กับ กีตาร์โปร่งสายเหล็ก)

แม้จะใช้สายกีตาร์ชนิดไนล่อน แบบเดียวกับกีตาร์คลาสสิก แต่สัดส่วน องค์ประกอบหลายอย่าง จะต่างจากกีตาร์คลาสสิก เช่น คอที่เล็กกว่า เพื่อสะดวกในการจับด้วยมือซ้าย

มีภาคไฟฟ้า, คอมี truss rod (เหล็กดามคอ) เพื่อใช้ปรับองศาคอได้, มีคอแบบ cut away, ลำตัว body จะบางกว่ามาตรฐาน เป็นต้น กีตาร์สายไนล่อนชนิดนี้ สามารถเล่นแนวหรือสไตล์เพลงได้กว้างกว่า กีตาร์สายไนล่อนชนิด Classic Guitar

Flat-top (steel-string) guitars หรือที่รู้จักกันในชื่อ กีตาร์โปร่ง

กีตาร์โปร่งสายเหล็กมีหลาย ๆ รูปทรง เช่น กีตาร์ทรง Dreadnought (D), Orchestra Model (OM), Grand Concert (GC), Grand Auditorium (GA), Jumbo (J), และขนาด 3/4 กีตาร์ขนาดเล็ก

กีตาร์โปร่งสายเหล็กต่างกีตาร์คลาสสิกอยู่หลาย ๆ ประการ เช่น วิธีการเล่น, สายกีตาร์ที่ใช้, โครงสร้างภายในตัวกีตาร์หรือ Bracing, เหล็กดามคอหรือ truss rod เพื่อปรับแต่งองศาคอได้ เนื่องจาก แรงดึงของสายกีตาร์มีมาก อาจจะทำให้องศารอเปลี่ยนได้ ผู้เล่นจึงสามารถปรับแต่งองศาได้ตามความชอบ, กีตาร์โปร่งสายเหล็ก (Flat-top) ถูกสร้างมามากกว่า 180 ปี (หลังมีกีตาร์สานไนล่อน) เนื่องจากในวงดนตรี มีเครื่องดนตรีชนิดอื่น ๆ เข้ามาร่วมเล่นด้วย และประกอบกับสไตล์เพลงมีความหลากหลายมากขึ้น ผู้เล่นจึงต้องการกีตาร์ที่มีเสียงดัง กังวานมากพอ ที่สามารถใช้รวมเล่นกับเครื่องดนตรีประเภทอื่น ๆ ดังนั้น กีตาร์โปร่งสายเหล็กจึงมีเอกลักษณ์ที่เสียงดังกังวาน กีตาร์โปร่งสายเหล็กสามารถเล่นได้กว้างหลากหลายสไตล์เพลง เช่น pop, folk, Bluegrass, finger-style, jazz, blues เป็นต้น กีตาร์โปร่งที่ดี จะต้องให้เสียงที่ดัง กังวาน มีความ balance ของทุก ๆ ย่านเสียง ทุก ๆ สายกีตาร์ต้อง balance กัน

Archtop guitars

จุดเด่นคือ ด้านหน้าของกีตาร์ (top) จะโค้ง โพรงเสียงไม่เป็นช่องกลม แต่จะเป็นรูปตัว F สะพานยึดสายหรือ Bridge จะแตกต่างจาก กีต้ารโปร่ง

(คนไทยนิยมเรียกว่า หางปลา) นิยมใช้เล่นในดนตรีแจ๊ส และ Blues เอกลักษณ์ของเสียง เสียงของ arch top guitar จะมีเสียงโน้ตห้วน สั้น คือ หางเสียงจะไม่ยาวเหมือกีตาร์โปร่งสายเหล็กทั่วไป ทั้งนี้ก็เพื่อให้เหมาะกับการเล่นเพลง Jazz, Blues

Resonator

หรือ Resophonic หรือ dobro คล้ายกับกีตาร์ Flat-top นิยมเล่นเพลงสไตล์ Country

12 string guitars

จุดเด่นคือ จะมีสายกีตาร์ 12 สาย นิยมใช้เล่นในสไตล์เพลง cowboy, country นิยมใช้ตีคอร์ด ไม่นิยมใช้เล่นแบบ picking

Acoustic bass guitars

เป็นกีตาร์เบสในรูปแบบอคูสติก มีสายและเสียงเหมือนกัน โน้ตที่เล่นจะใช้ "กุญแจฟา" ให้เสียงทุ้มต่ำ นุ่มนวล

Tenor guitars

มี 4 สาย

Harp guitars

จะมีสาย harp เพิ่มขึ้นมา จากปกติที่มี 6 สาย สาย harp จะให้เสียงต่ำหรือเสียงในช่วงเบส ปกติจะไม่มีฟิงเกอร์บอร์ดหรือเฟร็ต

Ukulele Guitar

เป็นกีตาร์ ขนาดเล็ก มี 4 สาย

กีตาร์ไฟฟ้า

แบ่งตามโครงสร้างของลำตัวกีตาร์ (Body) อาจแบ่งได้เป็น 3 ชนิด คือ

กีตาร์ตัวตัน (Solid Body)

หมายถึง กีตาร์ไฟฟ้าปกติที่ลำตัวมีลักษณะตัน ไม่มีการเจาะช่องในลำตัวกีตาร์เหมือนอย่างกีตาร์โปร่ง หรือ อะคูสติกกีตาร์ แต่บริเวณลำตัวจะมีตัวรับสัญญาณแรงสั่นสะเทือนของสายกีตาร์ (Pickup) ขณะที่ดีด เพื่อส่งต่อไปยังเครื่องขยายเสียง (Amplifier) ต่อไป โดยทั่วไป ตัวรับสัญญาณจะมี 2 ประเภท คือ ตัวรับสัญญาณแบบแถวเดี่ยวที่เรียกว่า Single Coil และแบบแถวคู่ที่เรียกว่า Humbucker

กีตาร์ลำตัวกึ่งโปร่ง (Semi-Hollow Body)

เป็นกีตาร์ไฟฟ้าที่มีลักษณะโครงสร้างส่วนกลางของลำตัวในแนวเดียวกับคอกีตาร์ มีลักษณะตัน (แต่มีการเจาะช่องเพื่อใส่ตัวรับสัญญาณแรงสั่นสะเทือนของสายกีตาร์ (Pickup) เช่นเดียวกับกีตาร์ตัวตัน) บริเวณส่วนข้างของกีตาร์มีการเจาะช่อง (Sound Hole) เอาไว้เพื่อให้เกิดการกำทอนของเสียงมากกว่ากีตาร์ตัวตัน ซึ่งจะให้เสียงที่เป็นอคูสติกมากขึ้น นิยมใช้ในดนตรีแจ๊สหรือบลูส์ เป็นกีตาร์ที่ผลิตขึ้นมาเพื่อลดเสียงรบกวนที่เรียกว่า Feedback ซึ่งเกิดจากกีตาร์ไฟฟ้าลำตัวโปร่ง (กล่าวคือ ยังมีเสียงรบกวนบ้างแต่น้อยลงกว่าเดิม)

กีตาร์ลำตัวโปร่ง (Hollow Body)

กีตาร์ไฟฟ้าที่มีการเจาะช่องเอาไว้เพื่อให้เกิดการกำทอนของเสียง (Sound Hole) เช่นเดียวกับกีตาร์โปร่งหรืออคูสติก และกีตาร์ลำตัวกึ่งโปร่ง ปกติช่องดังกล่าวมักจะอยู่ด้านข้างของลำตัวกีตาร์ เนื่องจากบริเวณกลางลำตัวจะมีการใส่ตัวรับสัญญาณแรงสั่นสะเทือนของสายกีตาร์ (Pickup) เช่นเดียวกันกับกีตาร์ตัวตัน ซึ่งผลของการที่มีช่องกำทอนเสียง ทำให้ลักษณะของเนื้อเสียงที่ได้เป็นอคูสติกมากกว่า กีตาร์ Semi-Hollow Body แต่หากขยายเสียงให้ดังมากจะก่อให้เกิดเสียงรบกวนที่เรียกว่า Feedback กีตาร์ประเภทนี้มักจะนิยมใช้กับดนตรีแจ๊สหรือบลูส์เป็นส่วนใหญ่

# data[].attributes.body
ส่วนหัว (Headstock)
ส่วนหัวกีต้าร์ หรือที่เรียกกันในชื่อ เฮดสต๊อก (Headstock) เป็นส่วนที่แสดงเอกลักษณ์ของกีต้าร์จุดหนึ่งที่คนจะจำได้ เพราะไม่ว่าจะเป็นยี่ห้อของกีต้าร์ที่จะอยู่ที่หัวกีต้าร์ หรือรูปทรงของหัวกีต้าร์ที่จะต่างกันออกไปตามแต่ละยี่ห้อ เช่น กีต้าร์โปร่ง Yamaha อาจจะมีรูปทรงของบอดี้ที่เหมือนกับกีต้าร์โปร่ง Enya แต่ก็จะมีส่วนหัวหรือสัญลักษณ์ของยี่ห้อที่ไม่เหมือนกัน ส่วนหัวของกีต้าร์ยังมีส่วนประกอบอื่นๆอีก คือ
ลูกบิด (Tuning Key)
ลูกบิด เป็นส่วนที่ยึดสายกีต้าร์และเป็นตัวตั้งความตึงความหย่อนของสายโดยการหมุนที่ก้านลูกบิดเพื่อให้ได้เสียงตามต้องการหรือตามโน๊ตของสายนั้น ลูกบิดจะมีด้วยกันหลายวัสดุ ทั้งเหล็ก พลาสติก หรือวัสดุอื่นๆแล้วแต่ผู้ผลิตกีต้าร์ตัวนั้นจะออกแบบ
นัท (Nut)
นัทคือตัวรองสายกีต้าร์จากคอไปถึงลูกบิด อยู่ตรงตำแหน่งบนสุุดของคอกีต้าร์ ทำจากวัสดุหลายแบบทั้ง พลาสติก , กระดูก , ไนลอน หรือวัสดุอื่นแล้วแต่ผู้ผลิตจะออกแบบ วัสดุในการทำนัทแต่ละแบบก็จะให้เสียงและความรู้สึกต่างกัน จุดสำคัญอีกอย่างของนัทคือ ความสูงของนัท เพราะถ้านัทมีความสูงมากเกินไปจะหนุนสายกีต้าร์ให้สูงขึ้นทำให้เราต้องออกแรงกอดสายมากขึ้น อาจจะทำให้เจ็บนิ้วและเล่นได้ยากมากขึ้น ในทางกลับกันถ้านัทมีความเตี้ยมากเกินไปสายกีต้าร์ก็จะติดเฟรท ทำให้เสียงที่ออกมาไม่ชัดเจนหรือผิดเพี้ยนไป ไม่เพราะอย่างที่ควรจะเป็น
ส่วนคอ (Neck)
องค์ประกอบหลักส่วนต่อมาของกีต้าร์คือ คอ (Neck) คอทำจากไม้หลายชนิดแต่ไม้ที่นิยมนำมาทำคอกีต้าร์กันนั้นมี Rosewood , Mahogany , Maple และอื่นๆอีกมากมาย เชฟหรือรูปทรงของคอก็มีมากมายเช่น Soft U , U , C ,V และอีกมากมาย ขึ้นอยู่กับความถนัดของผู้เล่นเองว่าจะชอบเชฟคอทรงไหน ส่วนประกอบอื่นๆของคอมีดังนี้
ก้านเหล็กขันคอ (Truss Rod)
ก้านเหล็กขันคอหรือ Truss Rod คือเหล็กที่อยู่ด้านในคอ ระหว่างคอกับฟิงเกอร์บอร์ด ช่วยเสริมความแข็งแรงให้กับคอกีต้าร์ และมีความสำคัญอีกอย่างคือเป็นเหล็กที่เราสามารถไขได้ เพื่อควบคุมให้คอของกีต้าร์ตัวนั้น โกร่งหรือแอ่น เช่น ถ้าอยากให้กีต้าร์ของเราคอแอ่นมากขึ้นก็ไขตามเข็มนาฬิกา แต่ถ้าอยากให้คอโกร่งก็ไขทวนเข็มนาฬิกา มีประโยชน์สำหรับการเซ็ทอัพ
ฟิงเกอร์บอร์ด (Fingerboard)
ฟิงเกอร์บอร์ด คือไม้ที่แปะลงไปที่คอกีต้าร์อีกชั้น เพื่อปิด truss rod และเป็นที่ลองรับ เฟรท และ อินเลย์ ฟิงเกอร์บอร์ดทำมาจากไม้หลายแบบ เช่น Maple , Rosewood , Ebony ซึ่งการเลือกใช้ไม้แต่ละแบบก็จะให้เสียงที่ต่างออกไปด้วย
เฟรท (Fret)
เฟรทเป็นส่วนสำคัญมากจุดหนึ่งของกีต้าร์ เพราะเราจะพบว่าในกีต้าร์ราคาถูกมากๆที่ไม่ได้ใส่ใจในเรื่องเฟรท อาจจะทำให้กีต้าร์ตัวนั้นมีเสียงที่เพี้ยนไป ไม่ได้มาตรฐาน วัสดุที่ใช้ทำเฟรทโดยมากแล้วจะเป็น นิเกิ้ล (Nigel) หรือ แสตนเลส (Stainless) ซึ้งเฟรทแต่ละแบบก็จะให้เสียงและความรู้สึกที่ต่างกัน กีต้าร์แต่ละตัวก็จะมีจำนวนเฟรทที่ต่างกันขึ้นอยู่กับความยาวของตัวกีต้าร์ (Scale length) และการออกแบบของผู้ผลิต
อินเลย์ (Inlay)
อินเลย์ คือจุดที่จะบอกตำแหน่งของเฟรทกีต้าร์และเสริมเรื่องความสวยงามของกีต้าร์ มักทำมาจาก มุก , ไม้ , สติกเกอร์ หรือในกีต้าร์ราคาแพงอาจจะเป็น เปลือกหอยหรือไข่มุก ลวยลายของอินเลย์ก็มีแตกต่างกันไปทั้งแบบ จุด , สี่เหลี่ยม , หรือเถาวัลย์ มากมายแล้วแต่ผู้ผลิตจะออกแบบ ตำแหน่งของอินเลย์โดยมากจะอยู่ที่เฟรท 3 , 5 , 7 ,9 12, 15 ,17 ทั้งด้านหน้าและขอบบนของฟิงเกอร์บอร์ด แต่อาจจะมีกีต้าร์บางรุ่นที่ไม่มีิอินเลย์ที่หน้าฟิงเกอร์บอร์ด แต่ก็จะมีขอบด้านบนของฟิงเกอร์บอร์ดแทน
ส่วนลำตัว (Body)
บอดี้เป็นองค์ประกอบหลักที่อาจจะเรียกว่าสำคัญที่สุดก็ได้ เพราะเป็นจุดกำเนิดของเสียงกีต้าร์ บอดี้กีต้าร์แบ่งออกได้เป็น 3 ส่วน คือ ส่วนไม้หน้า (Top) ไม้ข้าง (Side) ไม้หลัง (Back)

# data[].attributes.attachment_link.title
สอนเล่น กีตาร์ง่าย ๆ "มือใหม่" เป็นใน 10 นาที (จากเล่นไม่เป็นเลย)

# data[].attributes.body
1.ฝึกสเกล
2.ฝึกคอร์ด
3.ฝึกเทคนิค
เมื่อฝึกครบทั้งสามอย่างแล้ว ก็ฝึกรวมกัน

สเกล 15 นาที

คอร์ด 5 นาที

เทคนิค 20 นาที

เพลง 20 นาที